title: Provedbena Uredba Komisije (EU) 2020/402 оd 14. ožujka 2020. o uvođenju obveze predočenja odobrenja u slučaju izvoza određenih proizvoda

text:
                  15.3.2020

                  HR

                  Službeni list Europske unije

                  LI 77/1

         PROVEDBENA UREDBA KOMISIJE (EU) 2020/402
         оd 14. ožujka 2020.
         o uvođenju obveze predočenja odobrenja u slučaju izvoza određenih proizvoda
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) 2015/479 Europskog parlamenta i Vijeća od 11. ožujka 2015. o zajedničkim pravilima za izvoz (1), a posebno njezin članak 5.,
         budući da:

                     (1)

                     Od izbijanja epidemiološke krize koju je prouzročio koronavirus SARS-Co-2, s njim povezana bolest, covid-19, brzo se širi cijelim svijetom te se pojavila i na području Unije. Europski centar za sprečavanje i kontrolu bolesti trenutačno na temelju vjerojatnosti prenošenja i posljedica bolesti smatra da je za stanovništvo Unije zaraza covidom-19 umjereno do visoko opasna. Virus se brzo širi unutar Unije i može imati golem utjecaj na javno zdravlje s velikim mortalitetom u visokorizičnim skupinama i uzrokovati znatne gospodarske i društvene poremećaje.

                     (2)

                     Zbog toga je znatno porasla potreba za osobnom zaštitnom opremom, opisanom u Prilogu I. S obzirom na bit te opreme i hitnost okolnosti ta je oprema osnovni proizvod jer je nužna za sprečavanje daljnjeg širenja bolesti i zaštitu zdravlja medicinskog osoblja koje liječi zaražene pacijente.

                     (3)

                     U skladu sa zaključcima Vijeća ministara zdravstva od 13. veljače 2020. pokrenut je postupak nabave osobne zaštitne opreme na temelju Sporazuma o zajedničkoj nabavi medicinskih protumjera. Na temelju pretpostavljenog vremenskog okvira i ovisno o stanju na tržištu taj bi postupak mogao biti dovršen početkom travnja.

                     (4)

                     Potražnja za medicinskom zaštitnom opremom znatno se povećala posljednjih dana i očekuje se da će se nastaviti povećavati u neposrednoj budućnosti kako te opreme bude ponestajalo u nekoliko država članica. Na cijelom jedinstvenom tržištu EU-a postoje poteškoće u zadovoljavanju potražnje potrošača za odgovarajućom osobnom zaštitnom opremom, a osobito zaštitnim maskama. Upravo se radi na povećavanju proizvodnih kapaciteta. To se može uzeti u obzir u preispitivanju mjere prema potrebi i u skladu s razvojem situacije.

                     (5)

                     Osobna zaštitna oprema, kao što su zaštitne maske, trenutačno se u Uniji proizvodi u ograničenom broju država članica, konkretno, u Češkoj, Francuskoj, Njemačkoj i Poljskoj. Iako se poticalo povećavanje proizvodnje, trenutačna proizvodnja i postojeće zalihe u EU-u neće biti dovoljne za potražnju u Uniji. To će posebno doći do izražaja s porastom potražnje zbog postojeće epidemije i mogućnosti da se osobna zaštitna oprema izvozi bez ograničenja u druge dijelove svijeta.

                     (6)

                     Neke treće zemlje već su službeno odlučile ograničiti izvoz zaštitne opreme. Čini se da su druge zemlje poduzele slične mjere na neformalnijoj osnovi. Neke od tih zemalja također su tradicionalni dobavljači na tržištu Unije, što stvara dodatan pritisak na naše tržište.

                     (7)

                     Kako bi se pronašlo rješenje i spriječilo kritičnu situaciju, u interesu je Unije da Komisija hitno poduzme mjere ograničenog trajanja kako bi se u svrhu osiguravanja adekvatnosti opskrbe u Uniji radi zadovoljenja nužne potražnje pobrinula da se izvoz osobne zaštitne opreme uvjetuje odobrenjem.

                     (8)

                     Izvoz određenih količina tih proizvoda može se odobriti u posebnim okolnostima, na primjer kao pomoć trećim zemljama, ovisno o potrebama država članica. Administrativne aspekte tih odobrenja trebalo bi tijekom trajanja tih privremenih mjera prepustiti državama članicama.

                     (9)

                     U Uniji postoji vitalna potreba za zaštitnom opremom za bolnice, pacijente, radnike u relevantnim sektorima i tijela civilne zaštite. Te se vitalne potrebe kontinuirano prate pomoću Mehanizma Unije za civilnu zaštitu.

                     (10)

                     Budući da se ova mjera trenutačno primjenjuje na osobnu zaštitnu opremu, kako je navedena u Prilogu I., područje obuhvaćeno Prilogom i proizvodi obuhvaćeni ovom Uredbom možda će se trebati revidirati.

                     (11)

                     Zbog hitnosti situacije, koja je obrazložena brzim širenjem zaraze covidom-19, mjere predviđene ovom Uredbom trebale bi se poduzeti u skladu s člankom 3. stavkom 3. Uredbe (EU) 2015/479.

                     (12)

                     Kako bi se spriječilo iscrpljivanje zaliha zbog špekulacija, ova Provedbena uredba trebala bi stupiti na snagu na dan objave. U skladu s člankom 5. stavkom 5. Uredbe (EU) 2015/479 ove bi mjere trebale trajati šest tjedana,

               DONIJELA JE OVU UREDBU:

            Članak 1.
            Odobrenje za izvoz

               1.   Za izvoz iz Unije osobne zaštitne opreme iz Priloga I., neovisno o tome potječe li iz Unije, nužno je odobrenje za izvoz u skladu s obrascem iz Priloga II. Takvo odobrenje izdaju nadležna tijela države članice u kojoj izvoznik ima poslovni nastan, a može se izdati u pisanom obliku ili elektroničkim putem.

               2.   Zabranjen je izvoz bez predočenja takvog odobrenja za izvoz.

            Članak 2.
            Proceduralni aspekti

               1.   Ako se zaštitna oprema nalazi u barem jednoj državi članici osim one u kojoj je podnesen zahtjev za izdavanje odobrenja za izvoz, to se obvezno navodi u zahtjevu. Nadležna tijela države članice kojoj je podnesen zahtjev za izdavanje odobrenja za izvoz dužna su se odmah savjetovati s nadležnim tijelima tih drugih država članica i dostaviti odgovarajuće informacije. Konzultirane države članice dužne su u roku od 10 radnih dana dostaviti sve primjedbe u pogledu dodjeljivanja takvog odobrenja, a te primjedbe obvezuju državu članicu u kojoj je podnesen zahtjev za izdavanje odobrenja.

               2.   Države članice dužne su obrađivati zahtjeve za odobrenja za izvoz u roku propisanom u nacionalnom pravu ili određenom praksom, koji ne smije biti dulji od 5 radnih dana od dana kad su nadležnim tijelima dostavljene sve potrebne informacije. U iznimnim okolnostima i zbog opravdanih razloga to se razdoblje može produljiti za dodatnih 5 radnih dana.

               3.   U odlučivanju o izdavanju odobrenja za izvoz na temelju ove Uredbe države su članice dužne uzeti u obzir sve relevantne čimbenike, uključujući, inter alia, služi li izvoz, među ostalim:

                           —

                           ispunjavanju obveza na temelju postupka zajedničke nabave u skladu s člankom 5. Odluke br. 1082/2013/EU Europskog parlamenta i Vijeća od 22. listopada 2013. o ozbiljnim prekograničnim prijetnjama zdravlju (2);

                           —

                           podupiranju usklađenih potpornih mjera koje koordiniraju mehanizam za integrirani politički odgovor na krizu (IPCR), Europska komisija ili druge institucije Unije,

                           —

                           odgovaranju na zahtjeve za pomoć upućene Mehanizmu Unije za civilnu zaštitu (UCPM), trećim zemljama ili međunarodnim organizacijama, koji ih i obrađuju,

                           —

                           podupiranju organizacija koje pružaju pomoć i uživaju zaštitu u skladu sa Ženevskom konvencijom u njihovim statutarnim inozemnim aktivnostima, u mjeri u kojoj to ne narušava njihove nacionalne aktivnosti,

                           —

                           podupiranju aktivnosti Globalne mreže za upozoravanje i reagiranje u slučaju epidemija (GOARN) u okviru Svjetske zdravstvene organizacije (WHO),

                           —

                           opskrbljivanju operacija država članica EU-a u inozemstvu, uključujući vojne operacije, međunarodne policijske misije i/ili civilne međunarodne mirovne misije,

                           —

                           opskrbljivanju delegacija EU-a i država članica u inozemstvu.

               4.   Države članice mogu odlučiti hoće li za potrebe obrade zahtjeva za odobrenje za izvoz upotrebljavati elektroničke dokumente.

            Članak 3.
            Završne odredbe
            Ova Uredba stupa na snagu na dan objave u Službenom listu Europske unije i primjenjuje se na razdoblje od šest tjedana. Primjena automatski prestaje nakon isteka tih šest tjedana.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu, 14. ožujka 2020.

                  Za Komisiju

                  Predsjednica

               Ursula VON DER LEYEN

            (1)  SL L 83, 27.3.2015., str. 34.

            (2)  SL L 293, 5.11.2013., str. 1.

            PRILOG I.
            Zaštitna oprema
            Oprema navedena u ovom Prilogu sukladna je s odredbama Uredbe (EU) 2016/425 (1).

                        Kategorija

                        Opis

                        Oznake KN

                        Zaštitne naočale i viziri

                                    —

                                    zaštita od potencijalno infektivnog materijala

                                    —

                                    prekrivaju oči i okolno područje

                                    —

                                    kompatibilni s različitim modelima filtarskih polumaski (FFP) i maski za lice

                                    —

                                    prozirne leće

                                    —

                                    proizvodi za višestruku upotrebu (mogu se očistiti i dezinficirati) ili za jednokratnu upotrebu

                        ex 9004 90 10
                        ex 9004 90 90

                        Štitnici za lice

                                    —

                                    oprema za zaštitu područja lica i sluznica u tom području (npr. oči, nos, usta) od potencijalno infektivnog materijala

                                    —

                                    imaju vizir od prozirnog materijala

                                    —

                                    obično imaju sredstvo za pričvršćivanje preko lica (npr.: vrpce, krila)

                                    —

                                    mogu sadržavati opremu za zaštitu usta i nosa, kako je opisana u nastavku

                                    —

                                    za višestruku upotrebu (mogu se očistiti i dezinficirati) ili za jednokratnu upotrebu

                        ex 3926 90 97
                        ex 9020 00 00

                        Oprema za zaštitu usta i nosa

                                    —

                                    maske za zaštitu korisnika od potencijalno infektivnog materijala i za zaštitu okoliša od potencijalno infektivnog materijala koji širi korisnik maske

                                    —

                                    može uključivati prethodno opisani štitnik za lice

                                    —

                                    neovisno o tome ima li zamjenjivi filtar

                        ex 6307 90 98
                        ex 9020 00 00

                        Zaštitna odjeća

                        odjevni predmet (npr. ogrtač, odijelo) za zaštitu korisnika od potencijalno infektivnog materijala i za zaštitu okoliša od potencijalno infektivnog materijala koji širi korisnik maske

                        ex 3926 20 00
                        ex 4015 90 00
                        ex 6113 00
                        ex 6114
                        ex 6210 10 10
                        6210 10 92
                        ex 6210 10 98
                        ex 6210 20 00
                        ex 6210 30 00
                        ex 6210 40 00
                        ex 6210 50 00
                        ex 6211 32 10
                        ex 6211 32 90
                        ex 6211 33 10
                        ex 6211 33 90
                        ex 6211 39 00
                        ex 6211 42 10
                        ex 6211 42 90
                        ex 6211 43 10
                        ex 6211 43 90
                        ex 6211 49 00
                        ex 9020 00 00

                        Rukavice

                        rukavice za zaštitu korisnika od potencijalno infektivnog materijala i za zaštitu okoliša od potencijalno infektivnog materijala koji širi korisnik maske

                        ex 3926 20 00
                        4015 11 00
                        ex 4015 19 00
                        ex 6116 10 20
                        ex 6116 10 80
                        ex 6216 00 00

               (1)  Uredba (EU) 2016/425 Europskog parlamenta i Vijeća od 9. ožujka 2016. o osobnoj zaštitnoj opremi i o stavljanju izvan snage Direktive Vijeća 89/686/EEZ (SL L 81, 31.3.2016., str. 51.).

            PRILOG II.
            Predložak obrasca odobrenja za izvoz iz članka 1.
            Države članice dužne su nastojati vidljivo navesti vrstu odobrenja na izdanom obrascu. Ovo je odobrenje za izvoz važeće u svim državama članicama Europske unije do datuma isteka.

                        EUROPSKA UNIJA

                        Izvoz osobne zaštitne opreme (Uredba (EU) 2020/402)

                                    1.

                                    Izvoznik
                                    (EORI broj ako je primjenjivo)

                                    2.

                                    Broj odobrenja

                                    3.

                                    Datum isteka

                                    4.

                                    Tijelo izdavatelj

                                    5.

                                    Odredišna zemlja

                                    6.

                                    Krajnji primatelj

                                    7.

                                    Oznaka robe

                                    8.

                                    Količina

                                    9.

                                    Jedinica

                                    10.

                                    Opis robe

                                    11.

                                    Lokacija robe

                                    7.

                                    Oznaka robe

                                    8.

                                    Količina

                                    9.

                                    Jedinica

                                    10.

                                    Opis robe

                                    11.

                                    Lokacija robe

                                    7.

                                    Oznaka robe

                                    8.

                                    Količina

                                    9.

                                    Jedinica

                                    10.

                                    Opis robe

                                    11.

                                    Lokacija robe

                                    7.

                                    Oznaka robe

                                    8.

                                    Količina

                                    9.

                                    Jedinica

                                    10.

                                    Opis robe

                                    11.

                                    Lokacija robe

                                    12.

                                    Potpis, mjesto i datum, pečat

               Napomene s objašnjenjima obrasca odobrenja za izvoz

            Obvezno je ispuniti svako polje ako nije drukčije navedeno.
            Polja od 7. do 11. ponovljena su četiri puta da bi se omogućilo podnošenje zahtjeva za odobrenje za četiri različita proizvoda.

                        1. polje

                        Izvoznik

                        Puno ime i adresa izvoznika kojem je izdano odobrenje + EORI broj ako je primjenjivo.

                        2. polje

                        Broj odobrenja

                        Broj odobrenja popunjava tijelo izdavatelj odobrenja za izvoz u formatu XXgggg999999, pri čemu je XX dvoslovna oznaka geonomenklature (1) države članice koja ga je izdala, gggg četveroznamenkasta godina izdavanja odobrenja, a 999999 šesteroznamenkasti broj jedinstven za XXgggg i pripisan tijelu izdavatelju.

                        3. polje

                        Datum isteka

                        Tijelo izdavatelj može odrediti datum isteka odobrenja. Taj datum isteka smije biti najviše šest tjedana od dana stupanja na snagu ove Uredbe.
                        Ako tijelo izdavatelj ne odredi datum isteka, odobrenje istječe najkasnije 6 tjedna od dana stupanja na snagu ove Uredbe.

                        4. polje

                        Tijelo izdavatelj

                        Puno ime i adresa tijela države članice koje je izdalo odobrenje za izvoz.

                        5. polje

                        Odredišna zemlja

                        Dvoslovna oznaka geonomenklature zemlje odredišta robe za koju je izdano odobrenje.

                        6. polje

                        Krajnji primatelj

                        Puno ime i adresa krajnjeg primatelja robe, ako je poznat u trenutku izdavanja, + EORI broj ako je primjenjivo. Ako krajnji primatelj nije poznat u trenutku izdavanja, polje se ne ispunjava.

                        7. polje

                        Oznaka robe

                        Brojčana oznaka Harmoniziranog sustava ili kombinirane nomenklature (2) pod kojom je roba za izvoz klasificirana u trenutku izdavanja odobrenja.

                        8. polje

                        Količina

                        Količina robe iskazana jedinicom iz 9. polja.

                        9. polje

                        Jedinica

                        Mjerna jedinica kojom je izražena količina u 8.polju. Jedinica je „P/ST” za robu koja se navodi po broju komada (npr. maske) i „PA” za robu koja se navodi po paru (npr. rukavice).

                        10. polje

                        Opis robe

                        Jednostavan i dovoljno precizan opis na temelju kojeg se roba može identificirati.

                        11. polje

                        Lokacija robe

                        Oznaka geonomenklature države članice u kojoj se roba nalazi. Ako se roba nalazi u državi članici tijela izdavatelja, ovo se polje ne ispunjava.

                        12. polje

                        Potpis, pečat, mjesto i datum

                        Potpis i pečat tijela izdavatelja. Mjesto i datum izdavanja odobrenja.

               (1)  Uredba Komisije (EU) br. 1106/2012 od 27. studenoga 2012. o provedbi Uredbe (EZ) br. 471/2009 Europskog parlamenta i Vijeća o statistici Zajednice u vezi s vanjskom trgovinom sa zemljama nečlanicama, u pogledu ažuriranja nomenklature država i područja (SL L 328, 28.11.2012., str. 7.).

               (2)  Uredba Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (SL L 256, 7.9.1987., str. 1.).


title: Provedbena uredba Komisije (EU) 2020/404 оd 12. ožujka 2020. o izmjeni Uredbe (EZ) br. 594/2009 o razvrstavanju određene robe u kombiniranu nomenklaturu

text:
                  17.3.2020

                  HR

                  Službeni list Europske unije

                  L 80/1

         PROVEDBENA UREDBA KOMISIJE (EU) 2020/404
         оd 12. ožujka 2020.
         o izmjeni Uredbe (EZ) br. 594/2009 o razvrstavanju određene robe u kombiniranu nomenklaturu
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 952/2013 Europskog parlamenta i Vijeća od 9. listopada 2013. o Carinskom zakoniku Unije (1), a posebno njezin članak 57. stavak 4. i članak 58. stavak 2.,
         budući da:

                     (1)

                     Proizvod u čijem je opisu u retku koji se odnosi na stavku 1. u tablici u Prilogu toj uredbi navedeno da se sastoji od viniliden-fluorida i kopolimera heksafluorpropilena i propilena u primarnom obliku razvrstan je Uredbom Komisije (EZ) br. 594/2009 (2) u oznaku KN 3904 69 90.

                     (2)

                     Oznaka KN „3904 69 90 ostali” zamijenjena je Uredbom Komisije (EU) br. 861/2010 (3) oznakama KN „3904 69 20 fluoroelastomeri FKM” i „3904 69 80 ostali” radi uvođenja posebne oznake KN za fluoroelastomere FKM.

                     (3)

                     Oznaka KN 3904 69 90 u Prilogu Uredbi (EZ) br. 594/2009 zamijenjena je Provedbenom uredbom Komisije (EU) br. 441/2013 (4) oznakom KN 3904 69 80. Time je zadržano razvrstavanje proizvoda opisanog u retku koji odgovara stavci 1. u tablici u Prilogu Uredbi (EZ) br. 594/2009 u „ostali”, što je u suprotnosti s općim pravilom da tarifni broj koji sadrži najodređeniji opis ima prednost u odnosu na tarifne brojeve s općenitijim opisom.

                     (4)

                     Proizvodi kao što je onaj opisan u retku koji odgovara stavci 1. u tablici iz Priloga Uredbi (EZ) br. 594/2009 razvrstavaju se u odgovarajuću oznaku KN 3904 69 20„fluoroelastomeri FKM”, a ne u preostali tarifni podbroj „ostali”.

                     (5)

                     Stoga bi redak za stavku 1. u tablici iz Priloga Uredbi (EZ) br. 594/2009 trebalo izbrisati.

                     (6)

                     Primjereno je odrediti da u skladu s člankom 34. stavkom 9. Uredbe (EU) br. 952/2013 osoba kojoj su dane obvezujuće tarifne informacije izdane na temelju Provedbene uredbe (EU) br. 594/2009 za robu na koju se odnosi ova Uredba može nastaviti navoditi te informacije tijekom određenog razdoblja. Trebalo bi odrediti da to razdoblje traje tri mjeseca.

                     (7)

                     Mjere predviđene u ovoj Uredbi u skladu su s mišljenjem Odbora za carinski zakonik,

               DONIJELA JE OVU UREDBU:

            Članak 1.
            Uredba (EZ) br. 594/2009 mijenja se kako slijedi:

                        1.

                        u članku 2. dodaje se sljedeći stavak:
                        „Obvezujuće tarifne informacije izdane u skladu s ovom Uredbom kako je izmijenjena Provedbenom uredbom (EU) br. 441/2013 u odnosu na robu opisanu u stupcu (1) stavke 1. tablice u Prilogu ovoj Uredbi u njezinoj verziji donesenoj 8. srpnja 2009. mogu se nastaviti navoditi u skladu s člankom 34. stavkom 9. Uredbe (EU) br. 952/2013 tijekom razdoblja od tri mjeseca od 6. travnja 2020.”

                        2.

                        redak za stavku 1. u tablici iz Priloga briše se.

            Članak 2.
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 12. ožujka 2020.

                  Za Komisiju,

                  u ime predsjednice,

               Stephen QUEST

                  Glavni director

                  Glavna uprava za oporezivanje i carinskuuniju

            (1)  SL L 269, 10.10.2013., str. 1.

            (2)  Uredba Komisije (EZ) br. 594/2009 od 8. srpnja 2009. o razvrstavanju određene robe u kombiniranu nomenklaturu (SL L 178, 9.7.2009., str. 14.).

            (3)  Uredba Komisije (EU) br. 861/2010 od 5. listopada 2010. o izmjeni Priloga I. Uredbi Vijeća (EEZ) br. 2658/87 o tarifnoj i statističkoj nomenklaturi i o Zajedničkoj carinskoj tarifi (SL L 284, 29.10.2010., str. 1).

            (4)  Provedbena uredba Komisije (EU) br. 441/2013 od 7. svibnja 2013. o izmjeni ili o stavljanju izvan snage određenih uredaba o razvrstavanju robe u kombiniranu nomenklaturu (SL L 130, 15.5.2013., str. 1.).


title: Provedbena Uredba Komisije (EU) 2020/405 оd 16. ožujka 2020. o utvrđivanju rješenja i sadržaja izvješća o kvaliteti koja se dostavljaju za integriranu statistiku na razini poljoprivrednih gospodarstava u skladu s Uredbom (EU) 2018/1091 Europskog parlamenta i Vijeća (Tekst značajan za EGP)

text:
                  17.3.2020

                  HR

                  Službeni list Europske unije

                  L 80/3

         PROVEDBENA UREDBA KOMISIJE (EU) 2020/405
         оd 16. ožujka 2020.
         o utvrđivanju rješenja i sadržaja izvješća o kvaliteti koja se dostavljaju za integriranu statistiku na razini poljoprivrednih gospodarstava u skladu s Uredbom (EU) 2018/1091 Europskog parlamenta i Vijeća
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) 2018/1091 Europskog parlamenta i Vijeća od 18. srpnja 2018. o integriranoj statistici na razini poljoprivrednih gospodarstava i stavljanju izvan snage uredaba (EZ) br. 1166/2008 i (EU) br. 1337/2011 (1), a posebno njezin članak 11. stavak 4.,
         budući da:

                     (1)

                     Člankom 11. stavkom 4. Uredbe (EU) 2018/1091 propisano je da države članice Komisiji za svaku referentnu godinu dostavljaju izvješća o kvaliteti u kojima je opisan statistički postupak te se Komisiju ovlašćuje za donošenje provedbenih akata kojima se utvrđuju praktična rješenja i sadržaj tih izvješća.

                     (2)

                     Za potrebe razmjene podataka i metapodataka o kvaliteti potrebno je osigurati zajedničko izvješćivanje o kvaliteti.

                     (3)

                     Mjere predviđene ovom Uredbom u skladu su s mišljenjem Odbora za europski statistički sustav,

               DONIJELA JE OVU UREDBU:

            Članak 1.
            Ovom se Uredbom utvrđuju praktična rješenja i sadržaj izvješća o kvaliteti koje države članice dostavljaju Komisiji (Eurostatu) u skladu s Uredbom (EU) 2018/1091.

            Članak 2.
            Izvješća o kvaliteti iz članka 1. sadržavaju informacije o kriterijima kvalitete i statističkim pojmovima navedenima u Prilogu ovoj Uredbi. U njima se također navode svi slučajevi neusklađenosti s tim kriterijima kvalitete.

            Članak 3.
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 16. ožujka 2020.

                  Za Komisiju

                  Predsjednica

               Ursula VON DER LEYEN

            (1)  SL L 200, 7.8.2018., str. 1.

            PRILOG
            Izvješća o kvaliteti – kriteriji kvalitete i statistički pojmovi
            (a)
                  Izvješća o kvaliteti moraju sadržavati informacije o svim kriterijima kvalitete iz članka 12. stavka 1. Uredbe (EZ) br. 223/2009 kako je navedeno u nastavku:

            1.   RELEVANTNOST

                        (a)

                        opis korisnikâ, njihove potrebe i obrazloženja tih potreba;

                        (b)

                        postupci primijenjeni za mjerenje zadovoljstva korisnikâ i postizanje statističkih rezultata;

                        (c)

                        u kojoj su mjeri potrebni statistički podaci dostupni.

                  2.   TOČNOST

                        (a)

                        ocjena točnosti u kojoj su sažete različite sastavnice skupova podataka;

                        (b)

                        opis uzoračkih pogrešaka;

                        (c)

                        opis drugih pogrešaka.

                  3.   PRAVOVREMENOST I PRECIZNOST

                        (a)

                        vremensko razdoblje između opisanog događaja ili pojave i raspoloživosti podataka (pravovremenost);

                        (b)

                        vremensko razdoblje između ciljnog datuma dostave podataka i stvarnog datuma dostave podataka (preciznost).

                  4.   DOSTUPNOST I JASNOĆA

                        (a)

                        uvjeti i sredstva putem kojih korisnici mogu dobiti i koristiti podatke, npr. priopćenja za tisak, publikacije, internetske baze podataka, pristup mikropodacima;

                        (b)

                        uvjeti i sredstva putem kojih korisnici mogu tumačiti podatke, npr. tako da im se osigura dokumentacija o metodologiji i upravljanju kvalitetom.

                  5.   USPOREDIVOST

                        (a)

                        u kojoj su mjeri statistički podaci usporedivi među zemljopisnim područjima;

                        (b)

                        u kojoj su mjeri statistički podaci usporedivi tijekom vremena.

                  6.   USKLAĐENOST

                        (a)

                        u kojoj su mjeri statistički podaci usklađeni s podacima dobivenima iz drugih izvora (usklađenost među područjima);

                        (b)

                        u kojoj su mjeri statistički podaci dosljedni unutar određenog skupa podataka (unutarnja usklađenost).

                  (b)
                  Države članice moraju izvješćivati i o sljedećim kriterijima:

            1.   UPRAVLJANJE KVALITETOM

                        (a)

                        postojeći sustavi i okviri za upravljanje kvalitetom statističkih proizvoda i postupaka;

                        (b)

                        ocjena kvalitete podataka.

                  2.   REVIZIJA PODATAKA

                        (a)

                        politika revizije i, ako je primjenjivo, zašto su validirani podaci revidirani, npr. zbog novih izvora podataka, novih metoda ili drugih relevantnih informacija;

                        (b)

                        datumi, veličina i opseg svih revizija.

                  (c)
                  U skladu s člankom 11. stavkom 4. Uredbe (EU) 2018/1091 izvješća o kvaliteti moraju uključivati sljedeće informacije o statističkom postupku, posebice o korištenoj metodologiji i okviru uzorkovanja:

            1.   PRIKAZ STATISTIKE
            Sljedeći aspekti diseminiranih podataka, koji se mogu prikazati u obliku tablica, grafikona ili zemljovida:

                        (a)

                        opis podataka;

                        (b)

                        klasifikacijski sustav;

                        (c)

                        sektorska pokrivenost;

                        (d)

                        statistički pojmovi i definicije;

                        (e)

                        statistička jedinica;

                        (f)

                        statistička populacija;

                        (g)

                        referentno područje (geografski opseg);

                        (h)

                        vremensko razdoblje (razdoblje za koje su podaci dostupni);

                        (i)

                        referentno razdoblje (razdoblje obuhvaćeno izvješćem);

                        (j)

                        mjerna jedinica.

                  2.   STATISTIČKA OBRADA
            Sljedeći aspekti svih operacija izvedenih na podacima radi dobivanja novih informacija:

                        (a)

                        okvir uzorkovanja;

                        (b)

                        nacrt uzoraka (ako je relevantno);

                        (c)

                        izvorni podaci;

                        (d)

                        učestalost prikupljanja podataka;

                        (e)

                        način prikupljanja podataka, uključujući upitnike (na engleskom jeziku) ako je relevantno;

                        (f)

                        validacija podataka;

                        (g)

                        izrada podataka;

                        (h)

                        prilagodba.

                  3.   POLITIKA OBJAVLJIVANJA
            Pravila za diseminaciju podataka na nacionalnoj razini.
            4.   UČESTALOST DISEMINACIJE
            Učestalost diseminacije podataka na nacionalnoj razini.
            (d)   U skladu sa statističkim načelima iz članka 2. stavka 1. točaka (a), (e) i (f) Uredbe (EZ) br. 223/2009 države članice moraju izvješćivati o sljedećim aspektima:
            1.   INSTITUCIJSKI MANDAT

                        (a)

                        pravni akti ili drugi sporazumi na temelju kojih se dodjeljuje odgovornost i ovlast za prikupljanje, obradu i diseminaciju statističkih podataka;

                        (b)

                        postupci razmjene podataka i koordinacije među subjektima koji proizvode podatke.

                  2.   POVJERLJIVOST

                        (a)

                        zakonodavne mjere ili drugi službeni postupci kojima se sprečava neovlaštena objava podataka koja bi mogla izravno ili neizravno dovesti do identifikacije osobe ili gospodarskog subjekta;

                        (b)

                        pravila koja se primjenjuju na postupanje s mikropodacima i agregiranim podacima kako bi se osigurala statistička povjerljivost i spriječila neovlaštena objava.

                  3.   TROŠKOVI I OPTEREĆENJE

                        (a)

                        troškovi i opterećenje povezani s prikupljanjem i proizvodnjom statističkih proizvoda;

                        (b)

                        opterećenje za davatelje podataka;

                        (c)

                        prosječno trajanje intervjua na poljoprivrednom gospodarstvu (ako je moguće i relevantno za konkretni način prikupljanja podataka).


title: Provedbena uredba Komisije (EU) 2020/410 оd 12. ožujka 2020. o odobrenju izmjene specifikacije koja nije manja za naziv upisan u registar zaštićenih oznaka izvornosti i zaštićenih oznaka zemljopisnog podrijetla „Queso de Valdeón” (ZOZP)

text:
                  18.3.2020

                  HR

                  Službeni list Europske unije

                  L 81/1

         PROVEDBENA UREDBA KOMISIJE (EU) 2020/410
         оd 12. ožujka 2020.
         o odobrenju izmjene specifikacije koja nije manja za naziv upisan u registar zaštićenih oznaka izvornosti i zaštićenih oznaka zemljopisnog podrijetla „Queso de Valdeón” (ZOZP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1151/2012 Europskog parlamenta i Vijeća od 21. studenoga 2012. o sustavima kvalitete za poljoprivredne i prehrambene proizvode (1), a posebno njezin članak 52. stavak 2.,
         budući da:

                     (1)

                     U skladu s člankom 53. stavkom 1. prvim podstavkom Uredbe (EU) br. 1151/2012, Komisija je ispitala zahtjev Španjolske za odobrenje izmjene specifikacije za zaštićenu oznaku zemljopisnog podrijetla „Queso de Valdeón”, registriranu u skladu s Uredbom Komisije (EZ) br. 135/2004 (2).

                     (2)

                     Budući da predmetna izmjena nije manja u smislu članka 53. stavka 2. Uredbe (EU) br. 1151/2012, Komisija je u skladu s člankom 50. stavkom 2. točkom (a) te uredbe objavila zahtjev za izmjenu u Službenom listu Europske unije (3).

                     (3)

                     Budući da Komisiji nije dostavljen ni jedan prigovor u smislu članka 51. Uredbe (EU) br. 1151/2012, izmjenu specifikacije potrebno je odobriti,

               DONIJELA JE OVU UREDBU:

            Članak 1.
            Odobrava se izmjena specifikacije objavljena u Službenom listu Europske unije povezana s nazivom „Queso de Valdeón”.

            Članak 2.
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 12. ožujka 2020.

                  Za Komisiju,

                  u ime predsjednice,

               Janusz WOJCIECHOWSKI

                  Član Komisije

            (1)  SL L 343, 14.12.2012., str. 1.

            (2)  Uredba Komisije (EZ) br. 135/2004 od 27. siječnja 2004. o dopuni Priloga Uredbi (EZ) br. 2400/96 o upisu određenih naziva u Registar zaštićenih oznaka izvornosti i zaštićenih oznaka zemljopisnog podrijetla (Fraise du Périgord i Queso de Valdeón) (SL L 21, 28.1.2004., str. 9.).

            (3)  SL C 375, 6.11.2019., str. 30.


title: Provedbena uredba Komisije (EU) 2020/412 оd 12. ožujka 2020. o odobrenju izmjene specifikacije koja nije manja za naziv upisan u registar zaštićenih oznaka izvornosti i zaštićenih oznaka zemljopisnog podrijetla „Cinta Senese” (ZOI)

text:
                  19.3.2020

                  HR

                  Službeni list Europske unije

                  L 82/1

         PROVEDBENA UREDBA KOMISIJE (EU) 2020/412
         оd 12. ožujka 2020.
         o odobrenju izmjene specifikacije koja nije manja za naziv upisan u registar zaštićenih oznaka izvornosti i zaštićenih oznaka zemljopisnog podrijetla „Cinta Senese” (ZOI)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1151/2012 Europskog parlamenta i Vijeća od 21. studenoga 2012. o sustavima kvalitete za poljoprivredne i prehrambene proizvode (1), a posebno njezin članak 52. stavak 2.,
         budući da:

                     (1)

                     U skladu s člankom 53. stavkom 1. prvim podstavkom Uredbe (EU) br. 1151/2012, Komisija je ispitala zahtjev Italije za odobrenje izmjene specifikacije za zaštićenu oznaku izvornosti „Cinta Senese”, registriranu u skladu s Uredbom Komisije (EZ) br. 217/2012 (2).

                     (2)

                     Budući da predmetna izmjena nije manja u smislu članka 53. stavka 2. Uredbe (EU) br. 1151/2012, Komisija je u skladu s člankom 50. stavkom 2. točkom (a) te uredbe objavila zahtjev za izmjenu u Službenom listu Europske unije (3).

                     (3)

                     Budući da Komisiji nije dostavljen ni jedan prigovor u smislu članka 51. Uredbe (EU) br. 1151/2012, izmjenu specifikacije potrebno je odobriti,

               DONIJELA JE OVU UREDBU:

            Članak 1.
            Odobrava se izmjena specifikacije objavljena u Službenom listu Europske unije povezana s nazivom „Cinta Senese” (ZOI).

            Članak 2.
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 12. ožujka 2020.

                  Za Komisiju,

                  u ime predsjednice,

               Janusz WOJCIECHOWSKI

                  Član Komisije

            (1)  SL L 343, 14.12.2012., str. 1.

            (2)  Provedbena uredba Komisije (EU) br. 217/2012 od 13. ožujka 2012. o upisu naziva u Registar zaštićenih oznaka izvornosti i zaštićenih oznaka zemljopisnog podrijetla (Cinta Senese (ZOI)) (SL L 75, 15.3.2012., str. 1.).

            (3)  SL C 393, 20.11.2019., str. 3.


title: Provedbena uredba Komisije (EU) 2019/561 оd 8. travnja 2019. o odobravanju Kabo Verdeu privremenog odstupanja od pravila o povlaštenom podrijetlu utvrđenih u Delegiranoj uredbi (EU) 2015/2446, u pogledu pripremljenih ili konzerviranih fileta tune

text:
                  9.4.2019

                  HR

                  Službeni list Europske unije

                  L 98/13

         PROVEDBENA UREDBA KOMISIJE (EU) 2019/561
         оd 8. travnja 2019.
         o odobravanju Kabo Verdeu privremenog odstupanja od pravila o povlaštenom podrijetlu utvrđenih u Delegiranoj uredbi (EU) 2015/2446, u pogledu pripremljenih ili konzerviranih fileta tune
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 952/2013 Europskog parlamenta i Vijeća od 9. listopada 2013. o Carinskom zakoniku Unije (1), a posebno njezin članak 64. stavak 6. i članak 66. točku (b),
         budući da:

                     (1)

                     Kabo Verde je zemlja korisnica općeg sustava povlastica koji se u Uredbi (EU) br. 978/2012 Europskog parlamenta i Vijeća (2) naziva OSP. Pravila o povlaštenom podrijetlu za potrebe OSP-a, izuzev postupovnih pravila, utvrđena su u Delegiranoj uredbi (EU) 2015/2446 (3).

                     (2)

                     Dopisom od 22. listopada 2018. Kabo Verde je podnio zahtjev za produljenje privremenog odstupanja od pravila o povlaštenom podrijetlu utvrđenih u Delegiranoj uredbi (EU) 2015/2446, a koje je odobreno Provedbenom uredbom Komisije (EU) 2017/967 (4). Zahtjevom je zatraženo odstupanje za godišnju količinu od 5 000 tona pripremljene ili konzervirane tune na razdoblje do stupanja na snagu novog Sporazuma o gospodarskom partnerstvu („SGP”) između Unije i Zapadne Afrike, koji je parafiran 30. lipnja 2014. Zatraženim bi se odstupanjem ti proizvodi smatrali proizvodima podrijetlom iz Kabo Verdea čak i ako su, unatoč tome što su proizvedeni u Kabo Verdeu, bili proizvedeni od ribe bez podrijetla.

                     (3)

                     U zahtjevu za odstupanje navedeno je objašnjenje da je količina tune koju flota Kabo Verdea trenutačno ulovi u vlastitim vodama mala te da je bez odstupanja flota raspoloživa za ribolov izvan njegovih teritorijalnih voda ograničena. Nadalje, sezona ribolova tune ograničena je na četiri mjeseca u godini. Time se smanjuju mogućnosti za ulov tune s podrijetlom. Važan je čimbenik i da je Kabo Verde nedavno unaprijedio svoju lučku infrastrukturu. Stoga je sada moguće obrađivati veće količine tune, pa industrija prerade tune sada ima priliku za rast. Naposljetku, u zahtjevu su istaknute poteškoće s kojima se Kabo Verde suočava zbog kašnjenja stupanja na snagu novog Sporazuma o gospodarskom partnerstvu između Unije i Zapadne Afrike. Usto je istaknuta potreba Kabo Verdea za odstupanje od pravila o povlaštenom podrijetlu kako bi se kompenzirala činjenica da za Kabo Verde još uvijek nije moguće pozivanje na pravila kumulacije na temelju SGP-a, budući da se pravna situacija tog sporazuma nije promijenila.

                     (4)

                     Iz argumenata navedenih u zahtjevu može se zaključiti da bi bez odstupanja sposobnost riboprerađivačke industrije Kabo Verdea da nastavi s izvozom u Uniju na temelju OSP-a bila znatno narušena. Time bi se mogao omesti daljnji razvoj flote malih ribarskih plovila Kabo Verdea za pelagijski ribolov i omesti buduće usklađivanje Kabo Verdea s pravilima o podrijetlu koja se primjenjuju na takve proizvode.

                     (5)

                     Stoga bi Kabo Verdeu trebalo odobriti privremeno odstupanje od zahtjeva na temelju pravila o povlaštenom podrijetlu da se proizvodi koji sadržavaju materijale koji nisu u cijelosti dobiveni u zemlji korisnici moraju podvrgnuti dostatnoj obradi ili preradi kako bi ih se smatralo proizvodom podrijetlom iz te zemlje. Odstupanje bi trebalo obuhvatiti godišnju količinu od 5 000 tona pripremljene ili konzervirane tune. Trajanje odstupanja trebalo bi ograničiti na razdoblje od jedne godine kako bi se procijenili kapaciteti i napori Kabo Verdea u pripremanju za usklađivanje s pravilima o podrijetlu za predmetne proizvode. Međutim, odstupanje bi trebalo isteći na dan koji neposredno prethodi datumu stupanja na snagu SGP-a sa Zapadnom Afrikom, ako se to dogodi prije isteka tog jednogodišnjeg razdoblja.

                     (6)

                     Količinama utvrđenima u Prilogu ovoj Uredbi trebalo bi upravljati u skladu s člancima od 49. do 54. Provedbene uredbe Komisije (EU) 2015/2447 (5), kojima se uređuje upravljanje carinskim kvotama.

                     (7)

                     Odstupanje bi trebalo odobriti uz uvjet da carinska tijela Kabo Verdea poduzimaju potrebne korake za provedbu količinskih provjera pri izvozu proizvoda na koje se primjenjuje odstupanje te da Komisiji prosljeđuju izjavu o količini za koju su u skladu s ovom Uredbom izdane potvrde o podrijetlu „Form A” te serijske brojeve tih potvrda. Ako se sustav registriranih izvoznika (sustav REX) počne primjenjivati u Kabo Verdeu tijekom 2019. u skladu s člankom 79. Provedbene uredbe (EU) 2015/2447, isto bi se pravilo trebalo primjenjivati i na tvrdnje o podrijetlu koje su sastavili registrirani izvoznici.

                     (8)

                     Mjere predviđene u ovoj Uredbi trebale bi stupiti na snagu što prije nakon njezine objave, kako bi se uzelo u obzir stanje u Kabo Verdeu i kako bi se toj zemlji omogućilo da primijeni odstupanje bez daljnje odgode.

                     (9)

                     Mjere predviđene ovom Uredbom u skladu su s mišljenjem Odbora za carinski zakonik,

               DONIJELA JE OVU UREDBU:

            Članak 1.
            U skladu s člancima 2., 3. i 4. ove Uredbe i odstupajući od članka 41. točke (b) i članka 45. Delegirane uredbe (EU) 2015/2446, pripremljena ili konzervirana tuna iz oznaka KN 1604 14, 1604 20 i 0304 87 proizvedena u Kabo Verdeu od ribe bez podrijetla smatra se podrijetlom iz Kabo Verdea.

            Članak 2.

               1.   Odstupanje se primjenjuje na proizvode koji se izvezu iz Kabo Verdea i deklariraju za puštanje u slobodni promet u Uniji u razdoblju od 1. siječnja 2019. do sljedećih datuma:

                           (a)

                           31. prosinca 2019.; ili

                           (b)

                           ako Sporazum o gospodarskom partnerstvu između Unije i Zapadne Afrike, parafiran 30. lipnja 2014. („SGP”), stupi na snagu 31. prosinca 2019. ili ranije, do dana koji neposredno prethodi datumu stupanja na snagu tog SGP-a.

               2.   Odstupanje se primjenjuje na proizvode do godišnje količine navedene u Prilogu.

               3.   Primjena odstupanja podliježe usklađivanju s uvjetima utvrđenima u članku 43. Delegirane uredbe (EU) 2015/2446.

            Članak 3.
            Količinama utvrđenima u Prilogu ovoj Uredbi upravlja se u skladu s člancima od 49. do 54. Provedbene uredbe Komisije (EU) 2015/2447, kojima se uređuje upravljanje carinskim kvotama.

            Članak 4.
            Odstupanje se odobrava uz sljedeće uvjete:

                        1.

                        carinska tijela Kabo Verdea poduzimaju potrebne korake za provedbu količinskih provjera izvoza proizvodâ iz članka 1.;

                        2.

                        u polje 4 potvrde o podrijetlu „Form A”, koju izdaju nadležna tijela Kabo Verdea u skladu s ovom Uredbom, unosi se sljedeća napomena: „Odstupanje – Provedbena uredba Komisije (EU) 2019/561” U slučaju primjene sustava registriranih izvoznika (REX) na Kabo Verde u 2019., ta napomena navodi se na tvrdnjama o podrijetlu koju su sastavili registrirani izvoznici;

                        3.

                        svakog tromjesečja nadležna tijela Kabo Verdea prosljeđuju Komisiji izjavu o količini za koju su u skladu s ovom Uredbom izdane potvrde o podrijetlu i/ili tvrdnje o podrijetlu te serijske brojeve tih potvrda.

            Članak 5.
            Ova Uredba stupa na snagu sljedećeg dana od dana objave u Službenom listu Europske unije.
            Primjenjuje se od 1. siječnja 2019.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 8. travnja 2019.

                  Za Komisiju

                  Predsjednik

               Jean-Claude JUNCKER

            (1)  SL L 269, 10.10.2013., str. 1.

            (2)  Uredba (EU) br. 978/2012 Europskog parlamenta i Vijeća od 25. listopada 2012. o primjeni sustava općih carinskih povlastica i stavljanju izvan snage Uredbe Vijeća (EZ) br. 732/2008 (SL L 303, 31.10.2012., str. 1.).

            (3)  Delegirana uredba Komisije (EU) 2015/2446 od 28. srpnja 2015. o dopuni Uredbe (EU) br. 952/2013 Europskog parlamenta i Vijeća o detaljnim pravilima koja se odnose na pojedine odredbe Carinskog zakonika Unije (SL L 343, 29.12.2015., str. 1.).

            (4)  Provedbena uredba Komisije (EU) 2017/967 оd 8. lipnja 2017. o odobravanju Kabo Verdeu privremenog odstupanja od pravila o povlaštenom podrijetlu utvrđenih u Delegiranoj uredbi (EU) 2015/2446, u pogledu pripremljenih ili konzerviranih fileta tune (SL L 146, 9.6.2017., str. 10.)

            (5)  Provedbena uredba Komisije (EU) 2015/2447 оd 24. studenoga 2015. o utvrđivanju detaljnih pravila za provedbu određenih odredbi Uredbe (EU) br. 952/2013 Europskog parlamenta i Vijeća o Carinskom zakoniku Unije (SL L 343, 29.12.2015., str. 558.).

            PRILOG

                        Redni broj

                        Oznaka KN

                        Oznaka TARIC

                        Opis robe

                        Razdoblja

                        Godišnja količina (izražena u tonama neto mase)

                        09.1602

                        1604 14 21 00
                        1604 14 26 90
                        1604 14 28 00
                        1604 20 70 50
                        1604 20 70 55
                        1604 14 31 90
                        1604 14 36 90
                        1604 14 38 00
                        1604 20 70 99
                        0304 87 00 90
                        1604 14 41 20
                        1604 14 46 29
                        1604 14 48 20
                        1604 20 70 45
                        0304 87 00 20
                        1604 14 41 30
                        1604 14 48 30

                        10

                        Pripremljeni ili konzervirani fileti i trake tunja prugavca (Katsuwonus pelamis)
                        Pripremljeni ili konzervirani fileti i trake žutoperajne tune (Thunnus albacares)
                        Pripremljeni ili konzervirani fileti i trake velikooke tune (Thunnus obesus)
                        Pripremljena bijela tuna (Thunnus alalunga)

                        1.1.2019. do datuma utvrđenog u skladu s člankom 2. stavkom 1.

                        5 000  tona


title: Provedbena uredba Komisije (EU) 2019/619 оd 17. travnja 2019. o najnižoj prodajnoj cijeni za obrano mlijeko u prahu za trideset i peti djelomični poziv za podnošenje ponuda u okviru natječajnog postupka otvorenog Provedbenom uredbom (EU) 2016/2080

text:
                  17.4.2019

                  HR

                  Službeni list Europske unije

                  LI 106/1

         PROVEDBENA UREDBA KOMISIJE (EU) 2019/619
         оd 17. travnja 2019.
         o najnižoj prodajnoj cijeni za obrano mlijeko u prahu za trideset i peti djelomični poziv za podnošenje ponuda u okviru natječajnog postupka otvorenog Provedbenom uredbom (EU) 2016/2080
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1),
         uzimajući u obzir Provedbenu uredbu Komisije (EU) 2016/1240 оd 18. svibnja 2016. o utvrđivanju pravila za primjenu Uredbe (EU) br. 1308/2013 Europskog parlamenta i Vijeća s obzirom na javnu intervenciju i potpore za privatno skladištenje (2), a posebno njezin članak 32.,
         budući da:

                     (1)

                     Provedbenom uredbom Komisije (EU) 2016/2080 (3) otvorena je prodaja obranog mlijeka u prahu putem natječajnog postupka.

                     (2)

                     U svjetlu ponuda primljenih za trideset i peti djelomični poziv za podnošenje ponuda, trebalo bi odrediti najnižu prodajnu cijenu.

                     (3)

                     Mjere predviđene ovom Uredbom u skladu su s mišljenjem Odbora za zajedničku organizaciju poljoprivrednih tržišta,

               DONIJELA JE OVU UREDBU:

            Članak 1.
            Za trideset i peti djelomični poziv za podnošenje ponuda za prodaju obranog mlijeka u prahu u okviru natječajnog postupka otvorenog Provedbenom uredbom (EU) 2016/2080, za koji je rok za podnošenje ponuda istekao 16. travnja 2019., najniža prodajna cijena iznosi 166,00 EUR/100 kg.

            Članak 2.
            Ova Uredba stupa na snagu na dan objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 17. travnja 2019.

                  Za Komisiju,

                  u ime predsjednika,

               Jerzy PLEWA

                  Glavni direktor

                  Glavna uprava za poljoprivredu i ruralni razvoj

            (1)  SL L 347, 20.12.2013., str. 671.

            (2)  SL L 206, 30.7.2016., str. 71.

            (3)  Provedbena uredba Komisije (EU) 2016/2080 оd 25. studenoga 2016. o otvaranju prodaje obranog mlijeka u prahu putem natječajnog postupka (SL L 321, 29.11.2016., str. 45.).